Nostalgiese Trou Inspirasie - Mooi Troues
Nostalgiese Trou Inspirasie
Ons deel 'n gestileerde fotosessie met ons Mooi Troues lesers om idees te vind in hierdie nostalgiese trou inspirasie. Dié inskrywing se trou inspirasie is klassiek en nostalgies, dit bring 'n antieke gevoel na ons moderne wêreld.
Daar is gebruik gemaak van slegs neutrale kleure om die gekose tema uit te beeld. Minder is meer, en dit is nie altyd nodig om 'n gekose kleur die hoof fokuspunt te maak met jou troudekor nie. Die tafel dekor bestaan uit sagte skakerings van bruin met brons eetgerei wat dit mooi komplimenteer. Rustieke en neutrale blom elemente in 'n variasie van klein potjies is gebruik om die tafel vol te maak.
Baie aandag aan detail is gegee aan die paartjie se uitrustings om ook by te dra tot die nostalgiese trou inspirasie. Die pragtige vol kant trourok is simplisties en gee 'n antieke gevoel aan die bruid se voorkoms. Die pak is so stylvol met sy blokkies patroon en bypassende onderbaadjie. Dit is gepas gestileer met 'n bril, hoed, bruin skoen en leer strikdas.
Die prag mooi trouvenue het ook 'n groot bydrae gelewer tot die algehele gevoel van die gestileerde fotosessie. Die gebou se neutrale kleurskema, baksteen mure en pragtige trap-ingang het 'n perfekte speelveld gebied vir die tema om daarby in te skakel. Groot vensters met swart rame het die nostalgiese gevoel gebind met dié van ons moderne wêreld van vandag.
Indien jy 'n leser is wat besig is om jou troudag te beplan en opsoek is na betroubare diensverskaffers in jou omgewing, gaan besoek ons Mooi Troues trougids. Rol nou af en vind trou idees in die nostalgiese trou inspirasie.
Carrot & Ginger Photography
Ons wou nostalgie in 'n moderne wêreld in bring sonder om te outyds te lyk. Klassiek en skoon.
Ons het werklik elke keer net wonderlike mense wat saam ons werk. Die mense wie ons gekies het vir die fotosessie was gekies oor hul ongelooflike kreatiwiteit en persoonlikhede. Hulle het almal "over and above" gegaan met wat ons voor gevra het.
Ons haarkapper kon nie kom nie weens KOVID-19 so ons het in gespring en ons beste gedoen om dit te laat lyk soos iets … haha
Net hoe almal se kreatiwiteit by mekaar gekom het. Dat dit presies was wat ons wou gehad het.
Die dekor was alles gedoen deur Someday Weddings. Ons wou geen skerp kante gehad het nie. Al die elemente was afgerond en matte.
Die dekor was alles neutrale kleure. Ons wou niks gehad het wat moes as kleur uitstaan nie. Minder is meer.
Ever Be Wedding Venue bied soveel unieke plekkies aan om te neem. Van die ongelooflik rivier langs die venue tot die trappe voor die onthaal area tot die afgebroke konstruksie agter die venue.
Maxine van Guarnieri Atelier is net ongelooflik talentvol. Sy het die rok 'custom' gemaak in net twee weke. Haar werk is net so sag soos haar hart.
Yihan Bronn is ons Pakontwerper. Sy aandag aan die besonderhede is so oog opvallend. Van die knopies op die baadjie tot die zip in die broek word deeglik deur gedink voor die pak gemaak word.
'n Mens hoef nie altyd donker kleure te gebruik om 'n inpak te maak nie. Soms is naakskakerings en wit 'n bietjie "breath of fresh air".